Audi på vej med banebrydende Apple CarPlay?

Det er efterhånden mere end to år siden, Apple afslørede sine planer om udvide Apple Carplay til at være en direkte konkurrent til Google Automotive. Siden har det været omgærdet af stilhed. Men nu ser det ud til, at Audi kan blive blandt de første bilmærker, der integrerer Apples omfattende nye CarPlay-løsning.

Nye billeder fra European Union Intellectual Property Office, EUIPO, afslører en række Audi-specifikke designs til det kommende Apple CarPlay, som forventes at tage kontrollen over alle bilens skærme – fra infotainment til førerens instrumentpanel.

Tidligere har Porsche og Aston Martin vist specialdesignede versioner af systemet, som får CarPlay til at føles som en naturlig del af bilen, snarere end blot en tilføjelse.

Foto: MacRumors / Apple / EUIPO.

Den næste generation af CarPlay er designet til at forene alle bilens displays i ét sammenhængende Apple-univers, hvilket giver brugeren en mere strømlinet oplevelse. Men det har også skabt debat. Kritikere som BMW frygter, at Apple får adgang til store mængder kørselsdata, og at bilernes brugerflader bliver for ensartede og kedelige.

Vi har flere gange troet, at det nye Apple CarPlay var lige om hjørnet – ja, endda lanceret – men vi er blevet skuffede hver gang. Planen var, at det skulle være ombord i Porsche Taycan, men det var det ikke.

Audi på vej med banebrydende Apple CarPlay?